Diari Oficial de la Generalitat Valenciana


Sumari del DOGV 5195, del 09-02-2006 (2006/487)

Informació pública de la suspensió del tràmit de la proposta de programa de l'alternativa tècnica per al desenrotllament i urbanització del sòl urbà industrial, de la unitat d'execució número 4 de la Llosa de Ranes.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5195

Data del DOGV
:   09-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/487


Organisme emissor
:   Ajuntament de la Llosa de Ranes

Tipus de document
:   Anunci

Informació pública de la suspensió del tràmit de la proposta de programa de l'alternativa tècnica per al desenrotllament i urbanització del sòl urbà industrial, de la unitat d'execució número 4 de la Llosa de Ranes. [2006/M487]  
L'alcalde president de l'Ajuntament de la Llosa de Ranes, fa saber:  
«Vist que per la Junta de Govern Local, de 28 de novembre de 2005, es va resoldre sotmetre a informació pública el programa d'actuació integrada i el projecte d'urbanització relatius a la unitat d'execució número 4, de sòl urbà industrial.  
Vist que prèvia notificació als titulars cadastrals, el dia 26 de desembre del mateix any, va ser publicat en el Diari Oficial de la Generalitat Valenciana número 5.162, l'anunci de la informació pública dels citats documents urbanístics.  
Vist que el dia 28 de desembre va ser presentat escrit per diversos titulars de terrenys i edificacions incloses en les UE números 4 i 5 en què sol·licitaven a este Ajuntament la suspensió de la informació pública assenyalada, amb l'objecte que els titulars afectats pogueren constituir-se en agrupació d'interès urbanístic a fi de poder presentar de forma consensuada i en un termini màxim no superior a quatre mesos, la presentació d'una iniciativa que poguera desenrotllar conjuntament les UE números 4 i 5 i els seus confrontants.  
Vist que el passat 31 de desembre va ser publicat en el DOGV número 5.167, l'aprovació de la nova Llei 16/2005, de 30 de desembre, de la Generalitat, Urbanística Valenciana i que, en base a la mateixa, este procediment urbanístic, ja se tràmit per gestió directa o indirecta, haurà de regir-se per la nova normativa urbanística.  
Atés el que estableixen els articles 41 i 42 de la Llei 4/1999, de 14 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present i a fi de poder facilitar la participació sol·licitada pels propietaris afectats i tramitar adequadament el programa d'actuació integrada número 4, en compliment de la nova Llei 16/2005, de 30 de desembre, de la Generalitat, Urbanística Valenciana, resolc:  
Primer  
Suspendre fins al 2 d'abril de 2006, el tràmit d'informació pública de la proposta de programa elaborada per l'Ajuntament de la Llosa de Ranes, per al desenrotllament i urbanització de sòl urbà industrial, de la Llosa de Ranes.  
Segon  
Notificar als titulars cadastrals i publicar la present resolució en el Diari Oficial de la Generalitat Valenciana, tauler d'anuncis de l'Ajuntament i periòdic de difusió corrent en la localitat.»  
La Llosa de Ranes, 2 de gener de 2006.. L'alcalde: Evarist Aznar Teruel.